Kitbiet tal-ħin, tħarbix tal-waqt dawn huma: Bħal mera juru dak li hemm quddiemhom, bla ħjien isiru u ġod-dlam jitgeddsu għax sidhom għani iżda bla kuraġġ. Fil-kwiet ta' qalbi qalb il-ħlejjaq t'Alla dari kont nimraħ bħal ħamiema bajda — Issa flok iżjed, rari tkun il-ħarba li tferra' l-għana taħt id-dell tax-xemx. Id-dinja rota ddur u tagħqad dejjem u tkaxkar magħha lill-batut, lill-kbir — Biss mal-Ħallieq, magħqud fil-ħlejjaq tiegħU insib is-sliem, insib il-Jiena, l-Ilhinn. Tfarrak o fusl Tkissru bsaten kefrijal Xerrdu fuq ħaxix bnin 'l-iskjavi tagħkom; Ħalluhom jiġġerrew egħrwien jew liebsa taħt dawl ix-xemx ftit sħuna ftit ħanina. Il-mixja tagħna ġo triqatna mtawla ħielsa jew skjavi irid issir bil-fors. Aħjar immut inkella nara l-ktajjen, aħjar immut bit-tama tal-ħelsien. Kemm hi qasira, Mulej, il-ħajja tagħna: Nagħmlu ħajjitna ngħarblu u nfitixuk — fix-Xejn insibu l-Hu, insibu lilna; għax għandek u fi ħdanek biss miġbura insibu s-sens, niftakru t-tmiem tad-dinja. It-triq li darba qbadt irrid inkompli le nlesti, għaliex triq li ma tintemmx: Mill-ħolm tal-frugħa taż-żgħożija tiegħi irrid insajfi dak li jibqa' għal dejjem, U ngħanni w ngħanni sa ma jmurli n-nifs.